Anugerah Juara Lagu ke-39

**Anugerah Juara Lagu 39** (**AJL 39**) merupakan konsert dan majlis penghargaan tahunan bagi karya muzik Malaysia yang diperkumandangkan dalam carta *[[Muzik Muzik]]* TV3 musim 2024 yang diadakan pada 16 Februari 2025 di Axiata Arena, Bukit Jalil. Tema bagi Anugerah Juara Lagu kali ini adalah Nada Rasa, yang menekankan kekuatan muzik dalam menyampaikan emosi dan mesej mendalam melalui pelbagai jenis instrumen.

Ini merupakan edisi Juara Lagu pertama yang menampilkan hanya 10 lagu bertanding, setelah kali terakhir jumlah lagu yang dipertandingkan kurang dari 12 lagu ialah pada edisi ke-6 (1991), yang menyaksikan 11 lagu bersaing. Edisi terakhir yang tidak menampilkan 12 lagu adalah pada edisi ke-25 (2010) dengan 14 lagu.

## Separuh Akhir Muzik Muzik 39

## Senarai Finalis

Berikut adalah senarai finalis yang berentap di AJL39 mengikut turutan persembahan.

## Keputusan

## Jemaah Juri

*Edry Abdul Halim - Ketua Juri
*Dato' Hattan
*Datuk Ahmad Izham Omar
*Ad Samad
*LY
*Edrie Hashim
*Siti Hajar
*Datuk Fauziah Nawi
*Fauziah Latiff

## Trivia
* Marsha Milan merupakan penyanyi solo pertama dari Sabah yang memenangi Juara Lagu. Sebelum ini, penyanyi dari Sabah yang pernah memenangi Juara Lagu adalah kumpulan Estranged menerusi lagu "Itu Kamu" (2007) dan Noki menerusi lagu "Gila" (2020, bersama Kaka Azraff dan Loca B).
* Nadeera Zaini mengulangi kejayaan Marsha Milan pada edisi ke-36 apabila berjaya mendapat tempat kedua dalam percubaan pertama di Juara Lagu dan juga selepas lebih 10 tahun dalam industri muzik Malaysia. Nadeera Zaini juga merupakan alumni Big Stage kedua yang menyertai Juara Lagu selepas Aisha Retno pada edisi lepas menerusi lagu "Sutera" yang turut memenangi tempat kedua.
* Edisi ini menyaksikan penyertaan ramai bekas juara dan pemenang vokal terbaik. Bekas juara yang menyertai edisi kali ini adalah Hafiz Suip menerusi "Awan Nano" (2011) dan "Bahagiamu Deritaku" (2013), Hael Husaini menerusi lagu "Jampi" (2017) dan "Haram" (2018, bersama Dayang Nurfaizah), Akim & The Majistret menerusi lagu "Potret" (2015) dan Aina Abdul menerusi lagu "Terus Hidup" (2022). Bekas pemenang vokal terbaik pula adalah Hafiz Suip (2010, 2011, 2012, 2019), Ernie Zakri (2017 bersama Syamel, 2020) dan Aina Abdul (2021, 2022, 2023).
* Setelah pemenang mengikut kategori/genre dimansuhkan, Aina Abdul telah menjadi penyanyi kedua yang memenangi setiap anugerah dan tempat di Juara Lagu selepas Hafiz Suip melakukannya pada edisi ke-31 (2016). Beliau menjadi juara pada edisi ke-37 (2022), naib juara pada edisi ke-35 (2020), tempat ke-3 pada edisi ke-38 (2023), vokal terbaik pada edisi ke-36 hingga ke-38 (2021-2023), dan persembahan terbaik pada edisi ini.
* Ini adalah kali pertama lagu ciptaan Ezra Kong tidak bertanding di pentas Juara Lagu sejak edisi ke-29 (2014). Beliau juga tidak mempunyai lagu yang mara ke pentas Separuh Akhir Muzik Muzik 39.
* AJL pada kali ini menyaksikan beberapa peserta (sama ada Penyanyi, Komposer mahupun Penulis Lirik) daripada Alumni Akademi Fantasia yang bertanding di AJL39 seperti Amir Masdi (AF2016), Marsha Milan (AF3), Aisyah Aziz (AF2013), Hafiz Suip (AF7), Akim Ahmad (AF7), Hael Husaini (AF2013) & Stacy Anam / Bunga Cantik (AF6).
* Menurut ketua juri Edry Abdul Halim, markah juara dan naib juara dari segi lagu agak jauh, iaitu sekitar 15%, manakala markah dari segi persembahan agak rapat dan kompetitif. Beliau juga mendedahkan lagu "Puas Sudah" oleh Aina Abdul dan "Sengaja" oleh Amir Masdi berada dalam Top 5. Untuk vokal, Top 4 adalah Ernie Zakri, Nadeera Zaini, Aina Abdul dan Marsha Milan. 

## Rujukan